Middelsstore, slanke, brungule eller svarte trebukker med forkortede dekkvinger. Antennene er litt over halvparten så lange som kroppen. Pronotum er tønneformet, litt lengre enn bredt. Dekkvingene er tydelig innsvingende på sidene, dekker omtrent halvparten av bakkroppens lengde. Beina er nokså lange og tynne, lårene klubbeformede, leggene på bakbeina med en dusk av mørke hår.